Kazachšćina

Kazachšćina (kazachsce қазақ тілі, қазақша/qazaq tili, qazaqşa) je altajska rěč, kotraž słuša k hałuzy turkskich rěčow a rěči so předewšěm w Kazachstanje, ale tež w susodnym Uzbekistanje a w zapadnej Chinje. Kazachšćina pisa so oficielnje z kyriliskim alfabetom, při čimž so wosebje w interneće tež łaćonska warianta wužiwa. Jeje zawjedźenje jako standard je planowane. Kazachojo w Chinje, Afghanistanje a Iranje wužiwaja hišće arabski alfabet, dokelž njeběchu wot rěčnych modifikacijow w sowjetskim času potrjecheni.

Wona je wusko přiwuzna z uzbekšćinu, turkmenšćinu a kirgišćinu.

W Kazachstanje je kazachšćina prěnja hamtska rěč a rěči so wot něhdźe 65 % wobydlerstwa. Druha zarjadniska rěč je rušćina, kotruž wjace hač 80 % ludnosće wobknježa. Cyłkownje ma kazachšćina něhdźe 12 milionow rěčnikow Kazakh// A language of Russian Federation, Ethnologue .

 Kazachski alfabet 
 Kyriliski alfabet (wot 1940 hač 2025) 
Nimo standardnych pismikow kyriliskeho alfabeta wužiwaja so za kazachšćinu přidatnje pismiki Әә, Ғғ, Ққ, Ңң, Өө, Ұұ, Үү, Һһ a İi, kotrež wotpowěduja łaćonskim Ää, Ğğ, Qq, Ng ng, Öö, Uu, Üü, Hh a Ii.
 А а Ә ә Б б В в Г г Ғ ғ Д д Е е Ё ё Ж ж З з И и Й й К к Қ қ Л л М м Н н Ң ң О о Ө ө П п Р р С с Т т У у Ұ ұ Ү ү Ф ф Х х Һ һ Ц ц Ч ч Ш ш Щ щ Ъ ъ Ы ы І і Ь ь Э э Ю ю Я я

 Łaćonski alfabet (wot 2017) 
 A a Á á B b D d E e F f G g Ǵ ǵ H h I i I ı J j K k L l M m N n Ń ń O o Ó ó P p Q q R r S s T t U u Ú ú V v Y y Ý ý Z z Sh sh Ch ch

 Nóžki 

 Wotkazy 

 Wikipedija w kazachšćinje
 Kazachske alfabety a přikłady

Kategorija:Turkowske rěče
Kategorija:Kazachšćina
Kategorija:Zapadoturkowske rěče